b"\n_START_ARTICLE_\nCan Serratac\xc3\xb3\n_START_SECTION_\nDescripci\xc3\xb3\n_START_PARAGRAPH_\nCasa formant un conjunt amb Can Serracarbassa. Consta de cos principal de planta rectangular amb dos cossos afegits, amb la teulada esglaonadament m\xc3\xa9s baixa. Juntament amb tres cossos m\xc3\xa9s i un pati, queda tot protegit per un tancat de pedra al que s'accedeix per una porta d'entrada. A fora hi ha un pou d'aigua de planta semicircular i una pallissa amb una entrada monumental i una era al davant, envoltada per un mur circular de pedra. Amb pedres angulars i un contrafort de pedra en una paret. Dins la pallissa s'aprofita una llinda d'arc conopial com a pilar. Confronta de finestra amb arquet esculpit i escut rombo\xc3\xafdal i una altra llinda amb inscripci\xc3\xb3: ESTA OBRA / A FETA FER / JOAN SERRA / O PAG\xc3\x88S / FAMILIAR.\n_START_SECTION_\nHist\xc3\xb2ria\n_START_PARAGRAPH_\nEdifici datat a la llinda d'entrada: 16 IHS 66._NEWLINE_Fou refet l'any 1677. Els hereus de Serratac\xc3\xb3 eren els oficials del Sant Ofici del terme._NEWLINE_Sembla que actualment s'hi fan trobades d'algun grup religi\xc3\xb3s, per\xc3\xb2 no est\xc3\xa0 habitada."